stanford-oval/wikipedia huggingface dataset:
จรณชัย ศัลยพงษ์
ประวัติ

จรณชัย ศัลยพงษ์ เกิดเมื่อวันที่ 11 สิงหาคม พ.ศ. 2501 จบการศึกษาระดับปริญญาตรี (นิติศาสตรบัณฑิต) จากคณะนิติศาสตร์ จุฬาลงกรณ์มหาวิทยาลัย เมื่อปี พ.ศ. 2522 เขาจบการศึกษาด้วยคะแนนเกียรตินิยม หลังจากนั้น จึงเดินทางไปศึกษาต่อปริญญาโทด้านกฎหมายที่  Tulane University รัฐลุยเซียนา สหรัฐอเมริกา จบการศึกษาเมื่อปี พ.ศ. 2526 หลังจบการศึกษาจากสหรัฐอเมริกาแล้ว จึงได้กลับมารับราชการเป็นอาจารย์สอนอยู่ที่คณะนิติศาสตร์ซึ่งเขาเคยศึกษา และเขายังได้ศึกษาต่อในระดับปริญญาโทครั้งที่ 2 คณะนิติศาสตร์ จุฬาลงกรณ์มหาวิทยาลัย จนจบการศึกษาเมื่อปี พ.ศ. 2528
จนกระทั่งในปี พ.ศ. 2535 จักรพันธุ์ ยมจินดา ผู้ประกาศข่าวช่วงข่าวภาคค่ำ สถานีโทรทัศน์สีกองทัพบกช่อง 7 ได้ลาออกเนื่องจากเหตุการณ์พฤษภาทมิฬ ซึ่งเกิดขึ้นเมื่อเดือนพฤษภาคมในปีนั้น โดยมีสาเหตุมาจากจักรพันธุ์ได้ทำหน้าที่อ่านประกาศของคณะรักษาความสงบเรียบร้อยแห่งชาติ (รสช.) เป็นเหตุให้ประชาชนไม่พอใจกับการกระทำดังกล่าวของจักรพันธุ์ ทำให้ตำแหน่งผู้ประกาศข่าวชายในช่วงข่าวภาคค่ำขณะนั้นว่างลง ทางสถานีโทรทัศน์สีกองทัพบกช่อง 7 จึงได้เชิญให้จรณชัย ศัลยพงษ์ อาจารย์ประจำคณะนิติศาสตร์ จุฬาลงกรณ์มหาวิทยาลัย เข้ามาทำหน้าที่ผู้ประกาศข่าวแทนที่จักรพันธุ์ซึ่งลาออกไป เขาได้เริ่มหน้าที่ดังกล่าวเป็นครั้งแรกเมื่อวันที่ 30 มิถุนายน พ.ศ. 2535 เขาได้อ่านคู่กับศันสนีย์ นาคพงศ์ ซึ่งถือได้ว่าเป็นผู้ประกาศข่าวหญิงที่ได้รับความนิยมมากที่สุดในยุคสมัยนั้น และไม่นานนัก จรณชัยก็กลายเป็นผู้ประกาศข่าวชายที่มีชื่อเสียงของสถานีไปโดยปริยาย ด้วยน้ำเสียงและสำเนียงการอ่านที่เป็นเอกลักษณ์ โดยเฉพาะพุทธศาสนสุภาษิตช่วงท้ายภาคค่ำ ซึ่งเขาสามารถอ่านออกเสียงภาษาบาลีและภาษาสันสกฤตได้อย่างถูกต้อง แต่ถึงอย่างไรก็ตาม ตลอดเวลาที่เขาทำหน้าที่ผู้ประกาศข่าว เขาก็ยังคงเป็นอาจารย์อยู่ที่คณะนิติศาสตร์ จุฬาลงกรณ์มหาวิทยาลัย เช่นเดิม
หลังจากที่ศันสนีย์ นาคพงศ์ ยุติบทบาทหน้าที่ผู้ประกาศข่าวของสถานีโทรทัศน์สีกองทัพบกช่อง 7 จรณชัยก็ยังคงทำงานผู้ประกาศข่าวต่อไป เขาได้อ่านคู่กับผู้ประกาศข่าวหญิงอีกหลายคน เช่น นิลาวัณย์ พาณิชย์รุ่งเรือง, ศุภรัตน์ นาคบุญนำ, ศศินา วิมุตตานนท์, อภิสมัย ศรีรังสรรค์
นับตั้งแต่ปี พ.ศ. 2544 เป็นต้นมา จรณชัยเริ่มห่างหายไปจากจอโทรทัศน์ เขายังคงทำหน้าที่ผู้ประกาศข่าวอยู่ แต่ปรากฏตัวไม่บ่อยครั้งนัก และนับตั้งแต่ปี พ.ศ. 2549 เขาเริ่มปรากฏตัวในจอโทรทัศน์น้อยครั้งลงเรื่อยๆ ก่อนจะยุติบทบาทผู้ประกาศข่าวอย่างถาวรในปี พ.ศ. 2551
ปัจจุบัน จรณชัย ศัลยพงษ์ ได้ยุติบทบาทการเป็นอาจารย์ของคณะนิติศาสตร์ จุฬาลงกรณ์มหาวิทยาลัย เป็นที่เรียบร้อยแล้ว และในปัจจุบัน เขาได้ดำรงตำแหน่งเป็นผู้อำนวยการฝ่ายบรรษัทสัมพันธ์ บริษัท ซันโทรี่ เป๊ปซี่โค เบเวอเรจ (ประเทศไทย) จำกัด นอกจากนี้ เขายังเป็นหนึ่งในคณะกรรมการของสมาคมอุตสาหกรรมเครื่องดื่มไทย
การศึกษา

นิติศาสตรบัณฑิต (เกียรตินิยม) คณะนิติศาสตร์ จุฬาลงกรณ์มหาวิทยาลัย พ.ศ. 2522
ปริญญาโท Tulane University รัฐลุยเซียนา สหรัฐอเมริกา พ.ศ. 2526
ปริญญาโท คณะนิติศาสตร์ จุฬาลงกรณ์มหาวิทยาลัย พ.ศ. 2528
ผลงานวิทยานิพนธ์

รูปแบบของกฎหมายสภาวะแวดล้อมของประเทศไทย (พ.ศ. 2528)
การทำงาน

2535 - 2551 : ผู้ประกาศข่าวช่วงข่าวภาคค่ำ สถานีโทรทัศน์สีกองทัพบกช่อง 7 (คู่กับ ศันสนีย์ นาคพงศ์, เอกชัย นพจินดา, นิลาวัณย์ พาณิชย์รุ่งเรือง, สมฤทัย ก่ลอมน้อย, ศุภรัตน์ นาคบุญนำ, ศศินา วิมุตตานนท์￼￼, จินตนา แสงสว่าง, อภิสมัย ศรีรังสรรค์, นวนันท์ บำรุงพฤกษ์ ,ปานระพี รพิพันธุ์, พิศณุ นิลกลัด￼￼, วีรศักดิ์ นิลกลัด, วันปีย์ สัจจมาร์ค, ศรสวรรค์ ภู่วิจิตร)
2527 - 2556 : อาจารย์ประจำคณะนิติศาสตร์ จุฬาลงกรณ์มหาวิทยาลัย ภาควิชากฎหมายแพ่งและพาณิชย์
2556 - ปัจจุบัน : ผู้อำนวยการฝ่ายบรรษัทสัมพันธ์ บริษัท ซันโทรี่  เป๊ปซี่โค เบเวอเรจ (ประเทศไทย) จำกัด
2563 - ปัจจุบัน : กรรมการสมาคมอุตสาหกรรมเครื่องดื่มไทย
ประโยคเด็ดและพุทธศาสนสุภาษิตที่เคยอ่าน

ประโยคเด็ด
พวกเราคิดถึงพี่โย่งมากครับ พูดในช่วงท้ายข่าวภาคค่ำ สถานีโทรทัศน์สีกองทัพบกช่อง 7 ก่อนถึงช่วงพุทธศาสนสุภาษิต เมื่อวันที่ 7 มีนาคม พ.ศ. 2540
พุทธศาสนสุภาษิต
นิปฺผนฺโน วายมสฺส อตฺถิ ความสำเร็จย่อมมีแก่ผู้พยายามอย่างไม่หยุด พูดในช่วงพุทธศาสนสุภาษิต ท้ายข่าวภาคค่ำ เมื่อวันที่ 7 มีนาคม พ.ศ. 2540
อวิทฺทสู มารวสา นุวตฺติโน คนโง่มักอยู่ในอำนาจของมารคือกิเลส พูดในช่วงพุทธศาสนสุภาษิต ท้ายข่าวภาคค่ำ เมื่อวันที่ 9 ธันวาคม พ.ศ. 2543
โลโก ปตฺถมฺภิกา เมตฺตา ความเมตตาเป็นเครื่องค้ำจุนโลก พูดในช่วงพุทธศาสนสุภาษิต ท้ายข่าวภาคค่ำ (ช่วงที่ 2) เมื่อประมาณปี พ.ศ. 2547-2548
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
จอมขมังเวทย์ (ภาพยนตร์ปี พ.ศ. 2548)

| จอมขมังเวทย์ |
| --- | --- |
กำกับ: ปิยะพันธุ์ ชูเพ็ชร์
เขียนบท: ปิยะพันธุ์ ชูเพ็ชร์ กิตติกร เลียวศิริกุล
อำนวยการสร้าง: จันทิมา เลียวศิริกุล ราเชนทร์ ลิ้มตระกูล
นักแสดงนำ: ฉัตรชัย เปล่งพานิช อครา อมาตยกุล
กำกับภาพ: ณัฐวุฒิ กิตติคุณ
ตัดต่อ: ปิยะพันธุ์ ชูเพ็ชร์
ผู้จัดจำหน่าย: อาร์เอสฟิล์ม
วันฉาย: 10 มีนาคม 2548
ความยาว: 118 นาที
ประเทศ: ไทย
ภาษา: ไทย
ทำเงิน: 39.9 ล้านบาท
ต่อจากนี้: จอมขมังเวทย์ 2020
จอมขมังเวทย์ (อังกฤษ: Necromancer) เป็นภาพยนตร์ไทยสยองขวัญ แอคชั่น ปี พ.ศ. 2548 กำกับโดยต้อม ปิยะพันธ์ุ ชูเพ็ชร์ นำแสดงโดยนก ฉัตรชัย เปล่งพานิช และ อครา อมาตยกุล
เรื่องย่อ

อิทธิ (ฉัตรชัย เปล่งพานิช) เป็นอดีตเจ้าหน้าที่ตำรวจ ซึ่งปัจจุบันถูกพิพากษาว่ากระทำความผิดทางอาญา และมีความสามารถด้าน มนต์ดำ อันทรงพลังที่ทำให้เขากลายเป็นนักโทษที่น่าเกรงขาม เขาถูกย้ายไปขังเดี่ยวในห้องขังที่สร้างขึ้นเป็นพิเศษ แต่ด้วยความสามารถในการอ่านใจของเขา ก็สามารถตรวจพบจุดอ่อนในผู้คุมคนหนึ่งที่นำอาหารมาให้เขา ในการโต้ตอบกับผู้คุม เขาสามารถเข้าควบคุมจิตใจของชายคนนั้นและใช้ผู้ชายคนนั้นเพื่อช่วยเขาหลบหนีได้
สันติ (อครา อมาตยกุล) ตำรวจหนุ่มถูกมอบหมายให้ตามล่าอิทธิ และในการเผชิญหน้ากับอิทธิ สันติก็ยิ่งหมกมุ่นอยู่กับการได้มาซึ่งพลังเวทย์มนตร์ด้วยตัวเขาเอง
ออกฉายและผลตอบรับ

ผลิตโดย อาร์เอสฟิล์ม จอมขมังเวทย์ ออกฉายในไทยวันพฤหัสบดีที่ 10 มีนาคม พ.ศ. 2548
ฉัตรชัย เปล่งพานิช ได้รับรางวัลนักแสดงนำชายยอดเยี่ยมจากงาน รางวัลภาพยนตร์แห่งชาติ สุพรรณหงส์ ครั้งที่ 15 นอกจากนี้ยังได้เพิ่มอีก 2 รางวัลคือ การสร้างภาพพิเศษยอดเยี่ยม โดย โอเรียลทัลโพสต์ และ แต่งหน้ายอดเยี่ยม โดย คุณวิทยา ดีรัตน์ตระกูล
ภาคต่อ

ในปี พ.ศ. 2562 ต้อม ปิยะพันธุ์ ได้กลับมาสร้างภาคต่อของภาพยนตร์เรื่องนี้โดยใช้ชื่อว่า จอมขมังเวทย์ 2020 นำแสดงโดย หมาก ปริญ สุภารัตน์ ก็อต จิรายุ ตันตระกูล และ นก สินจัย เปล่งพานิช ร่วมด้วย นก ฉัตรชัย ที่กลับมารับบท อิทธิ จอมขมังเวทย์ในตำนาน
แหล่งข้อมูลอื่น

Necromancer ที่อินเทอร์เน็ตมูวีเดตาเบส
เดอะ ซาวด์แทร็ก แชนแนล

The Soundtrack Channel (STC) เป็นช่องรายการเคเบิลและดาวเทียมที่เกี่ยวกับบทเพลงจากภาพยนตร์และโทรทัศน์ต่างๆ ตลอดยี่สิบสี่ชั่วโมง โดยช่องรายการนี้จะออกอากาศมิวสิกวิดีโอและอื่นๆ ที่เกี่ยวข้อง โดย STC ออกอากาศมิวสิกวิดีโอจากภาพยนตร์และโทรทัศน์ในแบบ Exclusive ซึ่งรวมถึงมิวสิกวิดีโอที่ถูกสร้างขึ้นสำหรับช่องรายการนี้เท่านั้นด้วย ช่อง STC ยังออกอากาศข่าวบันเทิง เบื้องหลังต่างๆ ของกระบวนการสร้างภาพยนตร์ รวมถึงบทสัมภาษณ์จากนักแสดงมากมาย ในประเทศไทย สามารถรับชมช่อง STC ได้ผ่านทาง ทรูวิชั่นส์ ช่อง 39 ในระบบดิจิตอล ปัจจุบันนี้ได้ยุติการออกอากาศแล้ว เมื่อวันที่ 30 มิถุนายน พ.ศ. 2552 ที่ผ่านมา
ประวัติ

The Soundtrack Channel เริ่มออกอากาศครั้งแรกในเดือนมีนาคม ปี ค.ศ. 2002 โดยมีสถานีหลักอยู่ที่ ซานต้า โมนิก้า รัฐแคลิฟอร์เนีย โดยช่องรายการนี้ออกอากาศในต่างประเทศมากกว่า 35 ประเทศ
The Soundtrack Channel ออกอากาศมิวสิกวิดีโอในปัจจุบันและรวมถึงในภาพยนตร์เก่า
ช่องรายการที่ให้บริการ

STC แปซิฟิก -  (JCSAT 3A)
STC สหรัฐอเมริกา - ช่องรายการนำ (Telstar 10 (Apstar 2R), Eurobird 2, Atlantic Brid 2 และ Echostar 9 (Galaxy 23).)
STC ยุโรป*
STC บราซิล*
- * ไม่มีรายละเอียดเพิ่มเติมเกี่ยวกับดาวเทียม
แหล่งข้อมูล: เว็บไซต์ Lyngsat Satellite (http://www.lyngsat.com)
สถานที่ที่สามารถรับชมได้ > ฮ่องกง

Soundtack Channel ตอนนี้ได้เปิดให้บริการผ่าน now TV โดยเป็นส่วนหนึ่งของแพ็คเกจ เพลง/ภาพยนตร์ ในช่อง 553
สถานที่ที่สามารถรับชมได้ > สิงคโปร์

Soundtack Channel เปิดให้รับชมได้ผ่าน StarHub CableTV ช่อง 81
สถานที่ที่สามารถรับชมได้ > ประเทศไทย

Soundtack Channel สามารถรับชมได้ผ่านทาง TrueVisions สำหรับแพ็คเกจ Silver และ Platinum เท่านั้น ในช่อง 39
สถานที่ที่สามารถรับชมได้ > ฟิลิปปินส์

Soundtack Channel เปิดให้บริการผ่าน Cablelink Cable TV ช่อง 48 ในมะนิลา
และยังสามารถให้บริการผ่านเคเบิลท่องถิ่นในบางจังหวัด
สถานที่ที่สามารถรับชมได้ > ตะวันออกกลาง

Soundtack Channel เปิดให้รับชมได้ผ่านทาง Orbit Satellite TV ช่อง 11 และช่อง 96
สถานที่ที่สามารถรับชมได้ > สหรัฐอเมริกา

Soundtrack Channel ให้บริการผ่าน EchoStar 9 (Galaxy 23).
Soundtrack Channel ให้บริการผ่าน VDC ช่อง 453
Soundtrack Channel ให้บริการผ่าน Fios TV (Verizon) และ U-Verse TV (AT&T)
Soundtrack Channel ให้บริการผ่าน Atlantic Broadband ใน ไมอามี่ ช่อง 188
Soundtrack Channel ให้บริการผ่าน Insight Communications Cable
สถานที่ที่สามารถรับชมได้ > ไต้หวัน

Soundtrack Channel เปิดให้รับชมได้ผ่าน TAS Satellite TV โดยดาวเทียม JCSAT 3A ซึ่งเป็นช่องเพลงภาษาอังกฤษเพียงช่องเดียว ร่วมกับช่องรายการเคเบิลไต้หวัน
การเชื่อมต่อภายนอก

เว็บไซต์หลัก เก็บถาวร 2007-09-08 ที่ เวย์แบ็กแมชชีน
ไจทอน

แพลตฟอร์มภาษาไพทอนที่ถูกพัฒนาบนแพลตฟอร์มจาวา
| --- | --- |
วันที่เปิดตัว: 17 มกราคม 2001; 23 ปีก่อน (2001-01-17)

รุ่นเสถียร: 2.7.3    / September 10, 2022
 
ที่เก็บข้อมูล:  github.com/jython/jython/  
ภาษาที่เขียน: Python and Java
ระบบปฏิบัติการ: Cross-platform
แพลตฟอร์ม: Java virtual machine
ประเภท: Python Programming Language Interpreter
สัญญาอนุญาต: Python Software Foundation License (for older releases see License terms)
เว็บไซต์: www.jython.org 
ไจทอน (อังกฤษ: Jython)  เป็นแพลตฟอร์มภาษาไพทอนที่ถูกพัฒนาบนแพลตฟอร์มจาวา เพื่อเพิ่มอำนวยความสะดวกในการใช้ความสามารถภาษาสคริปต์ของไพทอนลงในซอฟต์แวร์จาวาอื่น ๆ การใช้งานสามารถทำได้โดยการติดตั้งจาวาและเรียกไลบรารีของไจธอนซึ่งมาในรูปไบนารีเพื่อใช้งาน
จูซซี

จูซซี (Juicy) เป็นชื่ออัลบั้มเพลงชุดที่สี่ของวง ซิลลี่ ฟูลส์ วางแผงวันที่ 26 มีนาคม พ.ศ. 2545 ชุดนี้จะลดซาวด์อิเล็กทรอนิกส์ลง และเพิ่มความหนักแน่นของดนตรี และใช้ภาษาที่สื่อแล้วเข้าใจง่าย (แต่ไม่เท่าชุด ไอ.คิว. 180) ในอัลบั้มนี้มีเพลงฮิตอยู่หลายเพลงได้แก่เพลง วัดใจ ขี้หึง ผิดที่ไว้ใจ บ้าบอ และน้ำนิ่งไหลลึก สำหรับในชุดนี้ โตได้เริ่มไว้เครา และไว้มาจนถึงปัจจุบันนี้
รายชื่อเพลง

| ลำดับ | ชื่อเพลง | ประพันธ์ | ทำนอง | ยาว |
| --- | --- | --- | --- | --- |
| 1. | "บ้าบอ" | ณัฐพล พุทธภาวนา | ณัฐพล พุทธภาวนา/ทรงพล จูประเสริฐ |   |
| 2. | "หน้าไม่อาย" | ณัฐพล พุทธภาวนา | ณัฐพล พุทธภาวนา/เทวฤทธิ์ ศรีสุข |   |
| 3. | "ผิดที่ไว้ใจ" | ณัฐพล พุทธภาวนา | ณัฐพล พุทธภาวนา |   |
| 4. | "ขี้หึง" | ณัฐพล พุทธภาวนา | ณัฐพล พุทธภาวนา/เทวฤทธิ์ ศรีสุข |   |
| 5. | "แกล้ง" | ณัฐพล พุทธภาวนา | ณัฐพล พุทธภาวนา/เทวฤทธิ์ ศรีสุข |   |
| 6. | "น้ำนิ่งไหลลึก" | ณัฐพล พุทธภาวนา | ณัฐพล พุทธภาวนา/เทวฤทธิ์ ศรีสุข |   |
| 7. | "วัดใจ" | ณัฐพล พุทธภาวนา | ณัฐพล พุทธภาวนา/เทวฤทธิ์ ศรีสุข |   |
| 8. | "เหงา" | ณัฐพล พุทธภาวนา | ณัฐพล พุทธภาวนา |   |
| 9. | "พอแล้ว" | ณัฐพล พุทธภาวนา | ณัฐพล พุทธภาวนา/เทวฤทธิ์ ศรีสุข |   |
| 10. | "ปรักปรำ" | ณัฐพล พุทธภาวนา | ณัฐพล พุทธภาวนา/เทวฤทธิ์ ศรีสุข |   |
แหล่งข้อมูลอื่น

อัลบั้ม Juicy ที่ siamzone.com
| ด ค กซิลลี่ ฟูลส์ |
| --- | --- |
 กฤษณะ ปานดอนลาน  จักรินทร์ จูประเสริฐ  เทวฤทธิ์ ศรีสุข  รัตน์ โกบายาชิ เบนจามิน จุง ทัฟเนล  ต่อตระกูล ใบเงิน  ณัฐพล พุทธภาวนา  กอบภพ ใบแย้ม 
สตูดิโออัลบั้ม:  ไอ.คิว. 180  แคนดีแมน  มินต์  จูซซี  คิงไซส์  เดอะวัน 
อีพี: ซิลลี่ ฟูลส์ (2539) •  มินิ (2550)
ซิงเกิล:  "รอยยิ้ม"  "จิบเดียวก็ซึ้งแมน"  "สู้ไม่ได้"  "เมื่อรักฉันเกิด"  "เซ็ง"  "อย่าบอกว่ารัก"  "ไหนว่าจะไม่หลอกกัน"  "คิดถึง"  "จิ๊จ๊ะ"  "เพลงนี้เกี่ยวกับความรัก"  "ผิดที่ไว้ใจ"  "ขี้หึง"  "บ้าบอ"  "น้ำนิ่งไหลลึก"  "วัดใจ"  "น้ำลาย"  "คนที่ฆ่าฉัน"  "หนึ่งเดียวของฉัน"  "ไม่หวั่นแม้วันมามาก"  "มันแอบอยู่ข้างเครื่อง"  "เพลงของเธอ"  "เบื่อ"  "เราเป็นคนเลือกเอง"  "โง่"  "รั้งรอ"  "ทำร้าย"  "สูญญากาศ"  "สแตนดิงทอลล์"  "แป๊ะอย่าร้อง"  "จงเรียกเธอว่านางพญา"  "20 ตุลา"  "สัตว์ร้าย" (ร่วมกับ BIG BAG)  "MIST" (ร่วมกับ ซีล)  "ORANGE"  "DESTROYER" (เพลงประกอบเกม การีนาฟรีไฟร์)  "แพ้ความอ่อนแอ"  "ฝัง จำ จม" 
บทความที่เกี่ยวข้อง:  เบเกอรี่มิวสิค  มอร์ มิวสิค  สนามหลวงมิวสิก  อาร์เอส  วอร์นเนอร์ มิวสิค ไทยแลนด์  มีเรคคอร์ดส
29 สิงหาคม

วันที่ 29 สิงหาคม เป็นวันที่ 241 ของปี (วันที่ 242 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 124 วันในปีนั้น
เหตุการณ์ > ก่อน พ.ศ. 2143

พ.ศ. 1251 (ค.ศ. 708) - เหรียญทองแดง ผลิตในญี่ปุ่นเป็นครั้งแรก
พ.ศ. 1552 (ค.ศ. 1009) - มหาวิหารไมนซ์ ได้รับความเสียหายอย่างมากจากไฟไหม้ ซึ่งทำลายอาคารในวันเปิดใช้งาน
พ.ศ. 1804 (ค.ศ. 1261) - สมเด็จพระสันตะปาปาเออร์บันที่ 4 สืบทอดตำแหน่งจาก สมเด็จพระสันตะปาปาอเล็กซานเดอร์ที่ 4 ทรงเป็นสมเด็จพระสันตปาปาองค์ที่ 182
พ.ศ. 1893 (ค.ศ. 1350) - ยุทธนาวีที่วินเชลซี: กองเรืออังกฤษภายใต้ พระเจ้าเอ็ดเวิร์ดที่ 3 แห่งอังกฤษ เอาชนะกองเรือกัสติเลียนจำนวน 40 ลำ
พ.ศ. 2018 (ค.ศ. 1475) - สนธิสัญญาพิกกีญี ยุติสงครามช่วงสั้น ๆ ระหว่าง ราชอาณาจักรฝรั่งเศส และ ราชอาณาจักรอังกฤษ
พ.ศ. 2027 (ค.ศ. 1484) - สมเด็จพระสันตะปาปาอินโนเซนต์ที่ 8 สืบทอดตำแหน่งจาก สมเด็จพระสันตะปาปาซิกตัสที่ 4
พ.ศ. 2041 (ค.ศ. 1498) - วาสโก ดา กามา ตัดสินใจออกจากเมือง กาลิกัต และกลับไปยัง ราชอาณาจักรโปรตุเกส
พ.ศ. 2131 (ค.ศ. 1588) - โทโยโตมิ ฮิเดโยชิ ออกกฎหมายคือ พระราชกฤษฎีกาห้ามพกพาดาบ เพื่อปลดอาวุธชาวนา แยกชนชั้นซามูไรและสามัญชนอย่างชัดเจน ป้องกันการลุกฮือของชาวนา และรวมศูนย์อำนาจ
เหตุการณ์ > พ.ศ. 2144 - 2443

พ.ศ. 2299 (ค.ศ. 1756) - พระเจ้าฟรีดริชที่ 2 แห่งปรัสเซีย หรือ พระเจ้าเฟรเดอริกมหาราช โจมตี ซัคเซิน อันเป็นจุดเริ่มต้นของ สงครามเจ็ดปี
พ.ศ. 2374 (ค.ศ. 1831) – ไมเคิล ฟาราเดย์ ค้นพบการเหนี่ยวนำแม่เหล็กไฟฟ้า นำไปสู่การตั้งกฎการเหนี่ยวนำของฟาราเดย์
พ.ศ. 2385 (ค.ศ. 1842) - จีนพ่ายประเทศอังกฤษในสงครามฝิ่น นำมาสู่สนธิสัญญานานกิง ส่งมอบอธิปไตยเหนือเกาะฮ่องกงสู่อังกฤษ
พ.ศ. 2414 (ค.ศ. 1871) - จักรพรรดิเมจิ มีพระราชโองการให้ยกเลิกระบบฮั่นหรือระบบแคว้นศักดินาและตั้งจังหวัดให้เป็นศูนย์กลางการปกครองท้องถิ่น
พ.ศ. 2428 (ค.ศ. 1885) - ก็อทลีพ ไดม์เลอร์ จดสิทธิบัตร รถจักรยานยนต์เครื่องยนต์สันดาปภายใน คันแรกของโลก
พ.ศ. 2441 (ค.ศ. 1898) - ก่อตั้งบริษัทยาง กู๊ดเยียร์
เหตุการณ์ > พ.ศ. 2444 - ปัจจุบัน

พ.ศ. 2448 (ค.ศ. 1905) - ออกพระราชบัญญัติลักษณะเกณฑ์ทหาร ร.ศ. 124
พ.ศ. 2450 (ค.ศ. 1907) - สะพานควิเบกในประเทศแคนาดาถล่มระหว่างการก่อสร้าง ทำให้คนงาน 75 คน เสียชีวิต
พ.ศ. 2453 (ค.ศ. 1910) - สนธิสัญญาญี่ปุ่น–เกาหลี ค.ศ. 1910 ซึ่งเป็นที่รู้จักกันในนามสนธิสัญญาผนวกญี่ปุ่น–เกาหลีมีผลบังคับใช้ เริ่ม ช่วงเวลาการปกครองของญี่ปุ่นในเกาหลี อย่างเป็นทางการ
พ.ศ. 2483 (ค.ศ. 1940) - สภาผู้แทนราษฎรไทยได้ผ่านกฎหมายเปลี่ยนวันขึ้นปีใหม่จาก 13 เมษายน มาเป็น 1 มกราคม
พ.ศ. 2508 (ค.ศ. 1965) - ยานเจมินี 5 นำนักบินอเมริกัน 2 นาย กลับสู่พื้นโลกในมหาสมุทรแอตแลนติก หลังโคจรรอบโลก 120 รอบในเวลาเกือบ 8 วัน ซึ่งเป็นสถิติที่นานที่สุดในขณะนั้น
พ.ศ. 2525 (ค.ศ. 1982) - ทีมนักวิจัยชาวเยอรมันสังเคราะห์ไมต์เนอเรียม ธาตุเคมีที่มีเลขอะตอม 109 เป็นครั้งแรก
พ.ศ. 2531 (ค.ศ. 1988) - การชกป้องกันตำแหน่งแชมป์โลกรุ่นมินิฟลายเวท IBF ระหว่างสมุทร ศิษย์นฤพนธ์ แชมป์โลกขาวไทยกับ ฮวาง อินเคียว ผู้ท้าชิงชาวเกาหลีใต้ที่เกิดขึ้นในวันนี้เป็นการป้องกันแชมป์โลกคู่สุดท้ายของโลกที่ชกกัน 15 ยก
พ.ศ. 2546 (ค.ศ. 2003) - เกิดเหตุระเบิดในเมืองนาจาฟ ประเทศอิรัก ทำให้มีผู้เสียชีวิต 81 คน รวมทั้ง อยาตุลลอหฺ มูฮัมหมัด บากีร อัล ฮาคิม ผู้นำนิกายชีอะฮ์ ผู้นำสูงสุดเพื่อการปฏิรูปศาสนาอิสลามในอิรักตั้งแต่ พ.ศ. 2525
พ.ศ. 2547 (ค.ศ. 2004)
การเลือกตั้งผู้ว่าราชการกรุงเทพมหานคร พ.ศ. 2547 : นายอภิรักษ์ โกษะโยธิน ผู้สมัครพรรคประชาธิปัตย์ ได้รับเลือกตั้งเป็นผู้ว่าราชการกรุงเทพมหานคร
โอลิมปิกฤดูร้อน 2004 : วรพจน์ เพชรขุ้ม นักมวยสากลสมัครเล่นทีมชาติไทยขึ้นชกในรอบชิงชนะเลิศ รุ่นแบนตั้มเวท แพ้ กิลเลอร์โม ริกอนเดอ๊อกซ์ นักมวยชาวคิวบา ไป 12-22 หมัด ได้เหรียญเงิน
พ.ศ. 2548 (ค.ศ. 2005) - พายุเฮอร์ริเคนแคทรีนาเข้าถล่มชายฝั่งสหรัฐอเมริกา ทำให้เกิดฝนตกหนักและอุทกภัยครั้งใหญ่ในรัฐลุยเซียนา มีผู้เสียชีวิตมากกว่า 1,836 คน และสร้างความเสียหายกว่า 115,000 ล้านดอลลาร์สหรัฐ
พ.ศ. 2559 (ค.ศ. 2016) - ตึกมหานคร เปิดใช้อย่างเป็นทางการ ทำให้เป็นตึกระฟ้าที่สูงที่สุดในประเทศไทยตั้งแต่นั้นมา
พ.ศ. 2567 (ค.ศ. 2024) - สมเกียรติ จันทรา นักแข่งจักรยานยนต์ทางเรียบสัญชาติไทยคนแรกที่ได้ขึ้น กรังด์ปรีซ์มอเตอร์ไซค์เคิลเรซซิง(MotoGP) และได้ขี่ให้กับ LCR Honda Idemitsu
วันเกิด

พ.ศ. 2162 (ค.ศ. 1619) - ฌ็อง-บาติสต์ กอลแบร์ นักการคลังชั้นเยี่ยมของฝรั่งเศส (ถึงแก่กรรม 6 กันยายน พ.ศ. 2226)
พ.ศ. 2175 (ค.ศ. 1632) - จอห์น ล็อก นักปรัชญาชาวอังกฤษ (ถึงแก่กรรม 28 ตุลาคม พ.ศ. 2247)
พ.ศ. 2419 (ค.ศ. 1876) - เฮนรี แม็กเร ผู้สร้างภาพยนตร์ ผู้กำกับภาพยนตร์ ผู้เขียนบทภาพยนตร์ชาวแคนาดา ผู้กำกับภาพยนตร์เรื่อง นางสาวสุวรรณ (ถึงแก่กรรม 2 ตุลาคม พ.ศ. 2487)
พ.ศ. 2458 (ค.ศ. 1915) - อิงกริด เบิร์กแมน นักแสดงชาวสวีเดน (ถึงแก่กรรม 29 สิงหาคม พ.ศ. 2525)
พ.ศ. 2463 (ค.ศ. 1920) - ชาร์ลี พาร์กเกอร์ นักแซกโซโฟนเพลงแจ๊สและคีตกวีชาวอเมริกัน (ถึงแก่กรรม 12 มีนาคม พ.ศ. 2498)
พ.ศ. 2498 (ค.ศ. 1955) - เดียมานด้า กาลาส นักร้องชาวอเมริกัน
พ.ศ. 2499 (ค.ศ. 1956) - ชัชชัย สุขขาวดี อดีตนักร้องนำ วงดนตรีร็อก ร็อคเคสตร้า
พ.ศ. 2501 (ค.ศ. 1958)
ไมเคิล แจ็กสัน นักร้อง/นักแต่งเพลงชาวอเมริกัน (ถึงแก่กรรม 25 มิถุนายน พ.ศ. 2552)
ศรัณย่า ส่งเสริมสวัสดิ์ นักร้องชาวไทย
พ.ศ. 2502 (ค.ศ. 1959)
มาร์ลอน สตาร์ลิ่ง นักมวยชาวอังกฤษ
รีเบกกา เดอ มอร์เนย์ นักแสดงและโปรดิวเซอร์ชาวอเมริกัน
พ.ศ. 2504 (ค.ศ. 1961) - ชูวิทย์ กมลวิศิษฏ์ นักการเมือง, อดีตรองหัวหน้าพรรคชาติไทย
พ.ศ. 2506 (ค.ศ. 1963) - สตีฟ คลาร์ก นักฟุตบอล ชาวสกอตแลนด์
พ.ศ. 2515 (ค.ศ. 1972) - แพ ย็อง จุน นักแสดงชายชาวเกาหลีใต้
พ.ศ. 2516 (ค.ศ. 1973) - โทมัส ทุคเคิล ผู้ฝึกสอนและอดีตผู้เล่นชาวเยอรมัน
พ.ศ. 2521 (ค.ศ. 1978) - แมทธิว พอล ดีน นักร้อง/นักแสดงชาวไทย
พ.ศ. 2522 (ค.ศ. 1979) - จุฑาวัชร วิวัชรวงศ์ พระราชโอรสในพระบาทสมเด็จพระวชิรเกล้าเจ้าอยู่หัว กับสุจาริณี วิวัชรวงศ์
พ.ศ. 2523 (ค.ศ. 1980) - เซียะ ถิงฟง นักแสดง, นักร้องชาวฮ่องกง
พ.ศ. 2524 (ค.ศ. 1981) - การิน ศตายุ นักแสดงชาวไทย
พ.ศ. 2529 (ค.ศ. 1986) - ภาคิน คำวิลัยศักดิ์ นักร้อง/นักแสดงชาวไทย
พ.ศ. 2531 (ค.ศ. 1988) - เอเบร์ชี เฟร์นังจิส จี อังดราจี นักฟุตบอลชาวบราซิล
พ.ศ. 2535 (ค.ศ. 1992) - เสกสิทธิ์ ศรีใส นักฟุตบอลชาวไทย
พ.ศ. 2540 (ค.ศ. 1997) - เอนส์ลีย์ เมตแลนด์-ไนลส์ นักฟุตบอลชาวอังกฤษ
พ.ศ. 2544 (ค.ศ. 2001) - ลีออน เจมส์ นักฟุตบอลอาชีพชาวไทย
พ.ศ. 2545 (ค.ศ. 2002) - อาณิก้า ฮอร์แมน นักร้องชาวไทย
พ.ศ. 2546 (ค.ศ. 2546) - ฐาปนา จงกลรัตนาภรณ์ นักร้องชาวไทย
วันถึงแก่กรรม

พ.ศ. 2169 (ค.ศ. 1526) - พระเจ้าหลุยส์ที่ 2 แห่งฮังการี
พ.ศ. 2342 (ค.ศ. 1799) - สมเด็จพระสันตะปาปาปิอุสที่ 6
พ.ศ. 2453 (ค.ศ. 1910) - พระครูพิพัฒนิโรธกิจ (ปาน) พระเกจิอาจารย์ชาวไทย อดีตเจ้าอาวาสวัดมงคลโคธาวาส (เกิด พ.ศ. 2368)
พ.ศ. 2478 (ค.ศ. 1935) - สมเด็จพระราชินีอัสตริดแห่งเบลเยียม (พระราชสมภพ 17 พฤศจิกายน พ.ศ. 2448)
พ.ศ. 2504 (ค.ศ. 1961) - พระนางเธอลักษมีลาวัณ พระมเหสีในพระบาทสมเด็จพระมงกุฎเกล้าเจ้าอยู่หัว (ประสูติ 3 กรกฎาคม พ.ศ. 2442)
พ.ศ. 2515 (ค.ศ. 1972) - ไพบูลย์ บุตรขัน นักแต่งเพลง และนักเขียนบทละครชาวไทย (เกิด 4 กันยายน พ.ศ. 2459)
พ.ศ. 2525 (ค.ศ. 1982) - อิงกริด เบิร์กแมน นักแสดงชาวสวีเดน (เกิด 29 สิงหาคม พ.ศ. 2458)
พ.ศ. 2532 (ค.ศ. 1989) - ปีเตอร์ สกอตต์ นักธรรมชาติวิทยา จิตรกร และนักสำรวจชาวอังกฤษ (เกิด 14 กันยายน พ.ศ. 2452)
พ.ศ. 2546 (ค.ศ. 2003) - จำเริญ ทรงกิตรัตน์ แชมป์ OPBF คนแรกและนักมวยสากลชาวไทยคนแรกที่ขึ้นชิงแชมป์โลก (เกิด พ.ศ. 2471)
พ.ศ. 2564 (ค.ศ. 2021) - เอ็ด แอสเนอร์ นักแสดงชาวอเมริกัน (เกิด 15 พฤศจิกายน พ.ศ. 2472)
วันสำคัญและวันหยุดเทศกาล

โรมันคาทอลิก - วันระลึกถึงนักบุญยอห์น แบปติสต์ ถูกตัดศีรษะ
ประเทศอาเซอร์ไบจาน - วันชาติ
แหล่งข้อมูลอื่น

BBC: On This Day
NY Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
คุโรซากิ ปล้นอัจฉริยะ

| คุโรซากิ ปล้นอัจฉริยะ |
| --- | --- |
ภาพโปสเตอร์โฆษณาละครโทรทัศน​์
クロサギ
ประเภท: แอคชั่น สืบสวนสอบสวน
แสดงนำ: โทโมฮิซะ ยามาชิตะ มากิ โฮริกิตะ ยูอิ อิจิกาวะ โคจิ คาโต
ภาษาต้นฉบับ: ภาษาญี่ปุ่น
จำนวนตอน: 11 ตอน
ออกอากาศ
เครือข่าย: สถานีโทรทัศน์ทีบีเอส
ออกอากาศ: 14 เมษายน ค.ศ. 2006 – 23 มิถุนายน ค.ศ. 2006
คุโรซากิ (ญี่ปุ่น: クロサギ; โรมาจิ: Kurosagi ; อังกฤษ: Black Swindler) เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีบีเอส ที่สร้างมาจากมังงะของทาเกชิ นัตสึฮาระ ในชื่อเดียวกัน ตั้งแต่เดือนเมษายน จนถึงมิถุนายน ค.ศ. 2006 และถูกสร้างเป็นภาพยนตร์ในปี ค.ศ. 2009
เรื่องย่อ

คุโรซากิ ปล้นอัจฉริยะ มีเนื้อเรื่องเกี่ยวกับชายหนุ่มที่มีนามว่า คูโรซาคิ (อังกฤษ: Kurosaki) ผู้ที่สูญเสียครอบครัวของตนไป เพราะถูกต้มตุ๋นจนล้มละลาย คูโรซาคิจึงผันตัวเองมาเป็นนักต้มตุ๋น ในชื่อ คูโรซากิ (อังกฤษ: Kurosagi) เพื่อหลอกเอาเงินจากนักต้มตุ๋น แล้วนำเงินมาคืนให้แก่เหยื่อที่ถูกหลอกเอาเงินไป โดยการปลอมตัวต่าง ๆ เข้าไปเป็นเหยื่อเพื่อหลอกให้อีกฝ่ายตายใจ
นักแสดง > ตัวละครหลัก

โทโมฮิซะ ยามาชิตะ แสดงเป็น คูโรซากิ (คูโอซางิ)
มากิ โฮริกิตะ แสดงเป็น โยชิกาวะ สึราระ
ยูอิ อิจิกาวะ แสดงเป็น มิชิมะ ยูคาริ
โคจิ คาโต แสดงเป็น ชิระอิชิ โยอิจิ
สึโทมุ ยามาซากิ แสดงเป็น คาสึรางิ โทชิโอะ
นักแสดง > นักแสดงรับเชิญ

โคยามะ เคอิจิโร ในตอนที่ 2 แสดงเป็น ทานาเบะ ซาโตชิ
รางวัล

Television Drama Academy Awards ครั้งที่ 49 - นักแสดงหญิงสมทบยอดเยี่ยม: มากิ โฮริกิตะ
เคอิจิโร โคะยะมะ

| เคอิจิโร โคยามะ |
| --- | --- |
รู้จักในชื่อ: เคย์, เคย์จัง
เกิด: 1 พฤษภาคม พ.ศ. 2527 (40 ปี) จังหวัดคานางาวะ ประเทศญี่ปุ่น
แนวเพลง: เจ-ป็อป
ช่วงปี: 2001-ปัจจุบัน
ค่ายเพลง: จอห์นนีเอ็นเทอร์เทนเมนท์
เคอิจิโร โคยามะ (ญี่ปุ่น: 小山慶一郎; โรมาจิ: Koyama Keiichirō) เป็นนักร้องชาวญี่ปุ่น
ข้อมูลส่วนตัว

ชื่อภาษาอังกฤษ ： Koyama Keiichiro
ชื่อภาษาญี่ปุ่น : 小山　慶一郎
ชื่อเล่น : เคย์, เคย์จัง, โคะ, โคยาม่า, เคอิจิโร่, เนียงโคะ
วันเกิด : 1 พฤษภาคม พ.ศ. 2527
สถานที่เกิด : จังหวัดโตเกียว ประเทศญี่ปุ่น
ส่วนสูง : 178 เซนติเมตร
น้ำหนัก : 62 กิโลกรัม
เพื่อนสนิท : คาโต้ ชิเงอากิ
กรุ๊ปเลือด : O
เข้าจูเนี่ยร์ : 21 มกราคม พ.ศ. 2544
ยูนิต ：BAD, K.K.Kity J-Support, NEWS
สัตว์เลี้ยง : เคยเลี้ยงแมว 1 ตัว ชื่อ เนียงตะ ปัจจุบันไม่มีชีวิตอยู่แล้ว ซึ่งเขาได้แต่งและร้องเพลงชื่อเดียวกันนี้ไว้ในอัลบั้ม NEVERLAND อีกด้วย
การศึกษา : มหาวิทยาลัยเมจิ (คณะวรรณคดี)
สังกัด : จอห์นนีเอ็นเทอร์เทนเมนท์
สมาชิกในจอห์นนี่ที่นับถือ : ซากุราอิ โช (อาราชิ) มาซาฮิโระ นากาอิ (สแมป)
ผลงาน > ผลงานโฆษณา

Lawson
Russ-K
Kose
TouchN
ผลงาน > ผลงานเพลง > เพลงเดี่ยว

[2003.11.07] NewS Nippon (NEWSニッポン)
[2004.05.12] Kibou ~Yell~ (希望～Yell～)
[2004.08.11] Akaku Moyuru Taiyou (紅く燃ゆる太陽 )
[2005.03.16] Cherish (チェリッシュ)
[2005.07.13] TEPPEN
[2006.03.15] Sayaendou (サヤエンドウ)
[2007.03.21] Hoshi wo Mezashite (星をめざして)
[2007.11.07] weeek
[2008.02.27] Taiyo no Namida (太陽のナミダ)
[2008.05.08] SUMMER TIME
[2008.10.01] Happy Birthday
[2009.04.29] Koi No ABO
[2010.03.31] Sakura Girl
[2010.11.03] Fighting man
[2012.07.18] Chankapāna
[2012.12.12] World Quest/Pokopon Pekōrya
[2014.06.11] ONE -for the win-
[2015.01.07] KAGUYA
[2015.06.24] Chumu Chumu (チュムチュム)
[2016.01.20] Hikari no Shizuku - Touch
[2016.07.13] Koi o shiranai kimi e (恋を知らない君へ)
[2017.02.08] EMMA
ผลงาน > ผลงานเพลง > อัลบั้ม

touch (2005.4.25)
pacific (2007.11.7)
color (2008.11.19)
ผลงาน > ผลงานเพลง > ดีวีดี

NEWS Nippon 0304 (2004.04.07)
SUMMARY of Johnny's World (with KAT-TUN and Ya-Ya-Yah (2005.04.19)
NEWS NEVER ENDING WONDERFUL STORY CONCERT (2007.08.08)
NEWS CONCERT TOUR pacific 2007 2008 -THE FIRST TOKYO DOME CONCERT (2008.08.13)
ผลงาน > ผลงานละคร

Kanojo ga Shinjyatta (2004)
Ns' Aoi (2006) แสดงเป็น ทาเกชิ คิตาซาวะ
คุโรซากิ ปล้นอัจฉริยะ (2006) แสดงเป็นทานาเบะ ซาโตชิ
Yukan Club (2007)
Lost Time Life (2008) โคอูตะ สึนามิ
0号室の客 (แขกผู้มาเยือนห้องหมายเลข 0)